कसौली इंटरनेशनल पब्लिक स्कूल सनवारा में सीबीएसई की कबड्डी नेशनल खेलकूद प्रतियोगिता रविवार से शुरू होगी। पांच दिवसीय राष्ट्रीय प्रतियोगिता का शुभारंभ सीबीएसई शैक्षणिक के संयुक्त निदेशक पुष्कर वोहरा करेंगे। उन्होंने बताया कि इन खेलों में देश व विदेश की टीमों को मिलाकर 81 टीमों के 972 प्रतियोगी खेल कौशल दिखाएंगे। शनिवार देर शाम को प्रतियोगिता में भाग लेने आई सभी टीमों के दस्तावेज व अन्य औपचारिकताओं का निरीक्षण सीबीएसई के अधिकारियों की देखरेख में हुआ।